Şingal de rayberîya TAJÊ de cinîyanê Şingalî bi çalakîyêka rayraşîyayîşî Komployê 15ê Sibate yê vera Rayberê Şarê Kurdî Abdullah Ocalanî protesto kerd. Cinîyan bi şîarê 'Bi xoverdayîşê cinîyan ma do Rayber Ocalanî azad bikerê' çalakîya xo kerde. Çalakîye de fotografê Ocalanî ameyî kiriştene.
Çalakîye de sloganê sey ''Bêserek cuye nêbena'', ''Kes nêeşkeno tîja ma tarî bikero'' ameyî vatene. Dima cinîyan eşkerayîya xo daye û ard ziwan ke ê sey cinîyan ê êzidîyan heta peynî wayîrê Abdullah Ocalanî vejîyê û vera tecrîdî têkoşînê xo berz bikerê.
